Document ID: 31983D0412

Title and Content:
ΑΠΟΦΑΣΗ ΤΗΣ ΕΠΙΤΡΟΠΗΣ της 15ης Ιουλίου 1983 σχετικά με τις αιτήσεις απόδοσης και προκαταβολών για τα μέτρα που εντάσσονται στο ολοκληρωμένο αναπτυξιακό πρόγραμμα για τις Western Isles της Σκοτίας (Outer Hebrides) (Το κείμενο στην αγγλική γλώσσα είναι το μόνο αυθεντικό) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 1939/81 του Συμβουλίου της 30ής Ιουνίου 1981 περί ολοκληρωμένου αναπτυξιακού προγράμματος για τις Western Isles της Σκοτίας (Outer Hebrides) (1), και ιδίως το άρθρο 9 παράγραφος 4, Εκτιμώντας: ότι οι αιτήσεις απόδοσης και προκαταβολών που πρέπει να υποβάλει το Ηνωμένο Βασίλειο στο Ευρωπαϊκό Γεωργικό Ταμείο Προσανατολισμού και Εγγυήσεων, Τμήμα Προσανατολισμού, πρέπει να συμπεριλαμβάνουν ορισμένα στοιχεία για να είναι δυνατό να ελέγχεται αν οι δαπάνες συμφωνούν με τις διατάξεις του κανονισμού (ΕΟΚ) αριθ. 1039/81 και με τα γεωργικά μέτρα που εντάσσονται στο ολοκληρωμένο αναπτυξιακό πρόγραμμα για τις Western Isles και έχουν εγκριθεί σύμφωνα με το άρθρο 5 παράγραφος 3 του εν λόγω κανονισμού- ότι, για να είναι δυνατό να γίνει αποτελεσματικός έλεγχος, το Ηνωμένο Βασίλειο πρέπει να θέσει στη διάθεση της Επιτροπής δικαιολογητικά έγγραφα για περίοδο τριών ετών μετά την καταβολή της τελευταίας απόδοσης- ότι είναι απαραίτητο, για να αξιοποιηθεί η δυνατότητα που προσφέρεται στην Επιτροπή όσον αφορά την πληρωμή προκαταβολών, να διευκρινίζονται οι σχετικές λεπτομέρειες και διαδικασίες- ότι τα μέτρα που προβλέπονται στην παρούσα απόφαση είναι σύμφωνα με τη γνώμη του Ευρωπαϊκού Γεωργικού Ταμείου Προσανατολισμού και Εγγυήσεων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 1. Οι αιτήσεις απόδοσης που αναφέρονται στο άρθρο 9 παράγραφος 1, του κανονισμού (ΕΟΚ) αριθ. 1939/81 πρέπει να είναι σύμφωνες με τους πίνακες που περιλαμβάνονται στα παραρτήματα 1 έως 1.10. 2. Το Ηνωμένο Βασίλειο κοινοποιεί στην Επιτροπή, μαζί με την πρώτη αίτηση απόδοσης, τα κείμενα των εθνικών διατάξεων εφαρμογής και ελέγχου και τις διοικητικές οδηγίες, καθώς και τα έντυπα ή κάθε άλλο έγγραφο σχετικά με τη διοικητική εφαρμογή της δράσης. Άρθρο 2 Το Ηνωμένο Βασίλειο θέτει στη διάθεση της Επιτροπής, για περίοδο τριών ετών μετά την καταβολή της τελευταίας απόδοσης, το σύνολο των δικαιολογητικών εγγράφων ή τα επικυρωμένα αντίγραφα που έχει στην κατοχή της, με βάση τα οποία έχουν εγκριθεί οι ενισχύσεις που προβλέπονται από τον κανονισμό (ΕΟΚ) αριθ. 1939/81, τους πλήρεις φακέλους των δικαιούχων, καθώς και τα έγγραφα και τους πίνακες βάσει των οποίων καταρτίζονται οι αιτήσεις απόδοσης και προκαταβολών. Άρθρο 3 Οι αιτήσεις προκαταβολών που καταρτίζονται με βάση τις επιλέξιμες δαπάνες του Ευρωπαϊκού Γεωργικού Ταμείου Προσανατολισμού και Εγγυήσεων, Τμήμα Προσανατολισμού, και αναφέρονται στο άρθρο 9 παράγραφος 3 του κανονισμού (ΕΟΚ) αριθ. 1939/81, πρέπει να είναι σύμφωνες με τους πίνακες που περιλαμβάνονται στα παραρτήματα 2 και 2.8. Άρθρο 4 1. Οι προκαταβολές του Ευρωπαϊκού Γεωργικού Ταμείου Προσανατολισμού και Εγγυήσεων, Τμήμα Προσανατολισμού, είναι δυνατόν να ισοδυναμούν κατ' ανώτατο όριο με το 80 % του ποσού της κοινοτικής συμμετοχής στη χρηματοδότηση των δαπανών που προβλέπονται κατά το έτος αναφοράς. 2. Οι προκαταβολές που δεν δαπανώνται κατά το έτος για το οποίο καταβάλλονται, αφαιρούνται από την προκαταβολή που πρόκειται να καταβληθεί το επόμενο έτος. Άρθρο 5 1. Το Ηνωμένο Βασίλειο υποβάλλει στο τέλος κάθε έτους για το οποίο καταβάλλονται οι προκαταβολές, έκθεση σχετικά με τη διεξαγωγή των εργασιών κατά τη διάρκεια του έτους αυτού, σύμφωνα με τους πίνακες που περιλαμβάνονται στα παραρτήματα 3 έως 3.8. 2. Οι προκαταβολές για το επόμενο έτος δεν είναι δυνατόν να καταβάλλονται πριν διαβιβασθεί στην Επιτροπή η προαναφερόμενη έκθεση. Άρθρο 6 Η παρούσα απόφαση απευθύνεται στο Ηνωμένο Βασίλειο. Βρυξέλλες, 15 Ιουλίου 1983.

Classification Labels:
318
317
17
588

Label Descriptions:
{"318": "Λογιστική διαχείριση", "317": "Λογοδοσία", "17": "Δημόσιες επιχειρήσεις", "588": "ΔΗΜΟΣΙΟΝΟΜΙΚΑ"}

EuroVoc IDs (Original): 285
2402
122
2106
4590
913
1005
1155
2200
2734

EuroVoc IDs (Expanded): 285
2402
122
2106
4590
913
1005
1155
2200
2734

Dataset Source: meu

Split: train